CELEX: C2006/190/21
Language: et
Date: 2006-08-12 00:00:00
Title: Kohtuasi C-266/06 P: Degussa AG 17. juunil 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 5. aprilli 2006.  aasta otsuse peale kohtuasjas T-279/02: Degussa AG versus Euroopa Ühenduste Komisjon, keda toetas Euroopa Liidu Nõukogu

12.8.2006   
            
            
               ET
            
            
               Euroopa Liidu Teataja
            
            
               C 190/12
            
         Degussa AG 17. juunil 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 5. aprilli 2006. aasta otsuse peale kohtuasjas T-279/02: Degussa AG versus Euroopa Ühenduste Komisjon, keda toetas Euroopa Liidu Nõukogu
   (Kohtuasi C-266/06 P)
   (2006/C 190/21)
   Kohtumenetluse keel: saksa
   Pooled
   
      Apellatsioonkaebuse esitaja: Degussa AG (esindajad: advokaadid R. Bechtold, M. Karl, C. Steinle)
   
      Teised menetluspooled: Euroopa Ühenduste Komisjon, Euroopa Liidu Nõukogu
   Apellatsioonkaebuse esitaja nõuded
   
               1.
            
            
               Tühistada Esimese Astme Kohtu (kolmas koda) 5. aprilli 2006. aasta otsus kohtuasjas T-279/02 (1) selles osas, milles see on tehtud apellatsioonkaebuse esitaja kahjuks;
            
         
               2.
            
            
               tühistada komisjoni 2. juuli 2002. aasta otsus (juhtum C.37.519 — metioniin) apellatsioonkaebuse esitajat puudutavas osas,
               teise võimalusena tühistada nimetatud otsuse artiklis 3 apellatsioonkaebuse esitajale määratud trahv või vähendada seda;
            
         
               3.
            
            
               Alternatiivina ülal punktis 2 esitatud nõudele, saata kohtuasi Esimese Astme Kohtule tagasi, et viimane teeks Euroopa Kohtu otsusest tuleneva õigusliku hinnanguga kooskõlas otsuse;
            
         
               4.
            
            
               igal juhul mõista apellatsioonkaebuse esitaja kohtukulud Esimese Astme Kohtu menetluses ja Euroopa Kohtu menetluses välja komisjonilt.
            
         Väited ja peamised argumendid
   Apellatsioonkaebuse esitaja esitab neli apellatsioonkaebuse põhjendust:
   
               —
            
            
               Esiteks ei ole Esimese Astme Kohus tunnustanud sanktsiooninormide suhtes kehtivat karistuste seaduslikkuse põhimõtet (nulla poena sine lege certa) ja on — selle tulemusel — eitanud vääralt määruse nr 17 artikli 15 lõike 2 õigusvastasust.
            
         
               —
            
            
               Teiseks on Esimese Astme Kohus rikkumise kestuse hindamisel moonutanud faktilisi asjaolusid ning rikkunud süütuse presumptsiooni põhimõtet (in dubio pro reo) ja põhiõigust õiglasele kohtupidamisele.
            
         
               —
            
            
               Kolmandaks on Esimese Astme Kohus rikkunud proportsionaalsuse põhimõtet nii nagu see väljendub põhimõttes, mille kohaselt peab karistus olema proportsionaalne süü suurusega, kuna kohus määras trahvi lähtesummaks 30 miljonit eurot, hoolimata sellest, et rikkumisel ei olnud metioniini hinnale märgatavat mõju. Vastuolulise põhjendamisega rikkus Esimese Astme Kohus ühtlasi põhjendamiskohustust.
            
         
               —
            
            
               Neljandaks ei vähendanud Esimese Astme Kohus trahvi lähtesumma tõstmise määra, mis peab tagama trahvile piisava hoiatava mõju, vastavalt apellatsioonkaebuse esitaja ja Aventis'e ettevõtete suuruse erinevusele, rikkudes niiviisi võrdse kohtlemise põhimõtet.
            
         
      (1)  EÜT C 131, lk 37.